CELEX: 62019CA0112
Language: mt
Date: 2020-10-28 00:00:00
Title: Kawża C-112/19: Sentenza tal-Qorti tal-Ġustizzja (L-Għaxar Awla) tat-28 ta’ Ottubru 2020 (talba għal deċiżjoni preliminari tal-Verwaltungsgericht Aachen – il-Ġermanja) – Marvin M. vs Kreis Heinsberg (Rinviju għal deċiżjoni preliminari – Direttiva 2006/126/KE – Artikolu 2(1) u Artikolu 11(4) – Liċenzja tas-sewqan – Rikonoxximent reċiproku – Portata tal-obbligu ta’ rikonoxximent – Liċenzja tas-sewqan li kienet is-suġġett ta’ tibdil – Skambju mwettaq f’mument meta d-dritt tas-sewqan kien ġie rtirat mill-Istat Membru tal-ħruġ – Frodi – Rifjut ta’ rikonoxximent tal-liċenzja maħruġa fil-kuntest tal-iskambju)

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/8
            
         
      Sentenza tal-Qorti tal-Ġustizzja (L-Għaxar Awla) tat-28 ta’ Ottubru 2020 (talba għal deċiżjoni preliminari tal-Verwaltungsgericht Aachen – il-Ġermanja) – Marvin M. vs Kreis Heinsberg
      (Kawża C-112/19) (1)
      
      (Rinviju għal deċiżjoni preliminari - Direttiva 2006/126/KE - Artikolu 2(1) u Artikolu 11(4) - Liċenzja tas-sewqan - Rikonoxximent reċiproku - Portata tal-obbligu ta’ rikonoxximent - Liċenzja tas-sewqan li kienet is-suġġett ta’ tibdil - Skambju mwettaq f’mument meta d-dritt tas-sewqan kien ġie rtirat mill-Istat Membru tal-ħruġ - Frodi - Rifjut ta’ rikonoxximent tal-liċenzja maħruġa fil-kuntest tal-iskambju)
      (2020/C 433/07)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgericht Aachen
      
         Partijiet fil-kawża prinċipali
      
      
         Rikorrent: Marvin M.
      
         Konvenut: Kreis Heinsberg
      
         Dispożittiv
      
      
                  1)
               
               
                  L-Artikolu 2(1) tad-Direttiva 2006/126/KE tal-Parlament Ewropew u tal-Kunsill tal-20 ta’ Diċembru 2006 dwar il-Liċenzji tas-Sewqan għandu jiġi interpretat fis-sens li r-rikonoxximent reċiproku, mingħajr ebda formalità, previst minnu huwa applikabbli għal-liċenzja tas-sewqan maħruġa wara skambju skont l-Artikolu 11(1) ta’ din id-direttiva, bla ħsara għall-eċċezzjonijiet previsti mill-imsemmija direttiva.
               
            
                  2)
               
               
                  It-tieni subparagrafu tal-Artikolu 11(4) tad-Direttiva 2006/126 għandu jiġi interpretat fis-sens li jippermetti lil Stat Membru jirrifjuta r-rikonoxximent ta’ liċenzja tas-sewqan li kienet is-suġġett ta’ skambju skont l-Artikolu 11(1) ta’ din id-direttiva, għar-raġuni li dan l-Istat Membru, qabel dan l-iskambju, kien irtira l-awtorizzazzjoni tas-sewqan mingħand id-detentur ta’ din il-liċenzja.
               
            
         (1)  ĠU C 172, 20.05.2019.